Divendres culturals.- PERSPECTIVES
2024-03-01 19:30 - 20:30 (Europe/Madrid)
Perspectives és el punt de trobada literari de dos bojos per les paraules, Jessica Neuquelman i David Vila i Ros. A partir dels contes del David i de les traduccions al francès que n’ha fet la Jess, us oferim un viatge a aquell espai on conflueixen la realitat i la ficció. L’absurd, l’amor i la revolta són els pilars sobre els quals es fonamenta un món oníric ple d’humor i de tendresa. I tot plegat combinant el català amb el francès, oferint-nos així perspectives diferents d’una mateixa realitat. Perquè cada llengua és, ras i curt, una perspectiva única i genuïna del món.
Text basat en el llibre Un univers de contes, de David Vila i Ros amb traduccions de Jessica Neuquelman (Sibilam Edicions, 2021).
Durada: 60 minuts
Taquilla inversa

Muntanya.- Pic d'Eina (Alta Cerdanya) ANUL·LADA
2024-03-02
La sortida des del poble d’Eyne. Seguim el camí de Núria en direcció sud. Seguirem aquest camí pel marge esquerra del riu i fins al fons de la vall d’Eina. El pendent és constant entre el 8 i el 10% fins al fons de la vall, on ja podem veure el pic d’Eina que tanca el circ per la cara sud. El camí segueix per la dreta de la vall, fent ziga-zagues, fins arribar al coll d’Eina. Haurem fet poc més de 9 km i +900 m de desnivell positiu. Seguim a llevant per la carena fins al proper pic d’Eina (2789 m). Des d’aquí dalt tenim unes magnífiques vistes del circ de Núria i les muntanyes que l’envolten (Puigmal, Segre, Finestrelles, Noufonts, Noucreus,…); cap el nord la Torre d’Eina (2831 m) i la Cambra d’Ase (2750 m). La ruta no té cap dificultat tècnica.
Nivell de dificultat: Difícil** Alta muntanya hivernal (raquetes)
Distància: 19,50 km >> Desnivell: +/- 1000 m >> Temps efectiu aproximat: 7 i 8 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Esmorzar, dinar i aigua. Raquetes, grampons i piolet (segons condicions)
Cal estar federat/ada o bé tramitar assegurança temporal obligatòria (5,70€/dia).
Inscripcions fins el 29 de febrer a ues.cat, app o presencialment a secretaria.
Reunió informativa: Dijous 29 de febrer a les 19:30 h a la UES.

Senders.- Camí natural de l'Ebre, de Flix a Garcia
2024-03-02
El dissabte 2 de Març iniciem una nova etapa en la programació de la Secció de Senders en la ruta Camí Natural del Ebre.
Iniciarem l’etapa a Flix, creuant l’Ebre amb un “pas de barca”. A l’altra riba ens endinsarem en el mon rural de les terres del Ebre, caminarem entre fruiterars, un xic allunyats de lo riu, sobtadament visionarem la silueta de la torre de refrigeració de la Central d’Ascó a la l’altre banda del riu i uns metres més enllà el nucli del poble.
Entrarem en zona de memoria histórica, bunkers construïts per l’exèrcit franquista per controlar els possibles atacs de l’exèrcit republicà.Caminarem força estona, entre el riu i la línia del ferrocarril.
Tindrem vistes de lo Tormo, Vinebre i Torre de l’Espanyol. Superarem el pas de l’Ase amb l’Ebre als nostres peus.
Acabarem l’etapa creuant novament l’Ebre, per arribar a Garcia
Itinerari: Flix – Pas de barca de Flix–Pla d’Ini–Mas del Comte–Pont d’Ascó–Ascó–Búnquer dels Reguers–Pas de l’Ase–Antiga estació de Garcia-Pas de barca de Garcia.
Distància: 18,09 km i +227/-276 m de desnivell.
Hora i lloc de sortida: 6 del matí, davant l’Hotel Sabadell

Natura.- Ocells al Parc Catalunya
2024-03-02
Enmig del soroll i les presses de la vida urbana a Sabadell, la natura troba refugi al Parc Catalunya, un oasi verd de 43 hectàrees. Una munió d’espècies d’ocells (fins a 112!9 hi fan vida, hi nien o hi vénen a passar l’hivern procedents de terres llunyanes.
En aquest itinerari matinal de descoberta gaudirem del guiatge i les explicacions de Josep Lluís Cortés, autor del llibre “Els ocells del Parc Catalunya de Sabadell”, que presentarem a la UES el dijous 29 de febrer a 2/4 de 8 del vespre. Per a comprendre millor i estimar encara més aquest espai de natura que tenim tan a prop i adonar-nos de l’autèntic privilegi de compartir la vida urbana amb centenars d’ocells.

Durada: Matinal
Transport: Transport públic
Dificultat: Apta per a infants caminadors

Trail.- Entrenament Toni Torrejón
2024-03-02
Lloc: Sant Quirze del Vallès
Punt de trobada: Aparcament de terra, a tocar de l’Avinguda Can Pallars
HORARI 9:30 h
DISTÀNCIA: 13 km
DESNIVELL: 438 m

Esquí de muntanya.- Curs de progressió en gelera
2024-03-02 - 2024-03-03
11-Curs d'autorescat en glacera (2-3 de Març) Ferran Martinez 2024 (1)

Orientació.- Copa Catalana de Rogaine a Sant Bartomeu del Grau. Organitza UEVic
2024-03-03

Taller formatiu.- Wikiloc pas a pas
2024-03-05 10:30 - 12:00
Sessions teòriques: 5, 7, 12, 19 de març, de 10:30h – 12:00 h, aula de formació
Sessió pràctica: 21 de març (matinal)
Conèixer el funcionament de Wikiloc -des de la base- com a eina de planificació i elaboració d’itineraris excursionistes. Crear el teu espai a Wikiloc, trobar l’itinerari excursionista més adequat al teu nivell i preferències. Veurem tot el que Wikiloc ens ofereix; com arribar al punt d’inici de un recorregut, que son els filtres, la importància de la cobertura, quins mapes puc descarregar… Deixar-te guiar per l’aplicació al mòbil i arribar al teu objectiu amb seguretat és el contingut d’aquest taller pas a pas.
A càrrec de Manolo Barcia, tècnic de senders i dÀngel Artigas, enginyer tècnic

Taller formatiu.- QMapSack (avançat)
2024-03-05 18:30 - 20:30
Els dies 5, 7 i 8 de març 18:30h – 20:30 h (aula de formació)
El curs va dirigit a totes aquelles persones que practiquen activitats a l’aire lliure i desitgen aprofitar les noves tecnologies dins d’aquest camp, i que ja són usuaris del programa QMapShack.
Requisits:

Usuari de PC o Mac, GPS Garmin o TwoNav o mòbil. Es recomana l’ús de portàtil personal al curs.
Ser usuari del programari QMapShack o haver fer el curs bàsic del programari.

a càrrec de Manolo Barcia, tècnic de senders

Xerrades obertes sobre temes de muntanya.- Nosaltres fem els altres viatges
2024-03-05 19:00 - 20:30
Nosaltres fem els altres viatges a càrrec de Ixabel Alkain, guia a països considerats difícils.
Ens parlarà de com es viu un viatge exòtic des del punt de vista de la guia.

Caminades saludables Senders Km 0.- Les Fonts - Sant Feliuet de Vilamilans - Sant Quirze
2024-03-06 08:00 - 15:00
Vallès Occidental. Distància: 11km >> Desnivell: +/- 280 m
Punt de trobada FGC de Les Fonts, a les 9 del matí.
Sortida des de Sabadell en FGC a les 8. Pujarem al tren (2 zones) a l’horari de les següents estacions de Sabadell:
Parc del Nord: 07:57 >> Sabadell Nord: 7:59 >> Creu Alta: 08:01 >> Plaça Major: 08:03 >> Can Feu-Gràcia: 08:04

Sant Feliuet de Vilamilans és una ermita situada a l’extrem occidental del terme de Sant Quirze del Vallès, just al límit amb Rubí. Es creu que va ser construïda en terres d’una vil·la romana que era en un encreuament de camins molt important: la via romana de Cadis a Roma i la que unia Barcelona, Sant Cugat i Terrassa.
Sant Feliuet va ser restaurada l’any 1949 pels esposos Feliu Barnola i Maria Dolors Vallribera. Durant les obres es va descobrir l’ara paleocristiana que l’ha feta famosa. Els Barnola van urbanitzar el parc de l’entorn i van fer erigir, dalt del turó més proper, una estàtua del Sagrat Cor de 12 metres d’alçada, obra de l’escultor Francesc Juventeny.

Anirem a Les Font amb FGC, a Sant Cugat farem canvi de tren cap a Les Fonts (T-Mobilitat 2 zones).

Vídeo.- UNICA 2023: pel·lícules internacionals
2024-03-06 19:00 - 20:30
Us oferim una selecció de pel·lícules internacionals premiades a la Copa del Món de cinema no professional (UNICA), celebrat el passat setembre a Comacchio (Itàlia):
– Grandma explains NLD 1er Premi WMMC
–The Collector AUT 2on Premi WMMC
-Search for a job CHE 3er Premi WMMC
–Woof DEU 3er Premi WMMC
–Dig GBR. Medalla d’or i millor pel·lícula
–The Cycle SLK. Medalla d’or Secció escoles de cinema
–Tremere CZE. Medalla de plata
–Rubicks Cube CZE. Medalla de plata Secció escoles de cinema
–Don’t Touch FRA. Medalla de plata
–The Blaack Sheep Project SLK. Medalla de plata
–Gallery UKR. Medalla de plata escoles de cinema

Presentació del llibre 'Excursions a les torres de telegrafia òptica de Catalunya', de Joan M. Vives
2024-03-07 19:30 - 20:30
Al segle XIX, per reial decret, es van estendre unes línies de telegrafia òptica amb finalitats militars. D’aquesta tecnologia, que ja era obsoleta quan es va posar en marxa, ens han quedat les torres on s’instal·lava el sistema de transmissió de missatges. Per a les estacions d’aquestes línies es van aprofitar campanars d’esglésies, castells i torres ja existents, però també se’n van aixecar de nova planta. Quan aquest sistema de comunicació es va abandonar, les torres van anar arruïnant-se: algunes han estat restaurades i d’altres segueixen en estat ruïnós. En aquest llibre es proposen 27 itineraris a les torres que tenen més interès des del punt de vista excursionista i s’han deixat de banda les torres situades en zones urbanitzades. Les caminades són de curta durada i aptes per a tothom. Cada itinerari, a més de la descripció del camí a seguir, té les seves dades tècniques i un croquis que permet recórrer la ruta. També hi trobareu una mica de la història de les torres de telegrafia a òptica i el traçat de les línies.
Presentació a càrrec del seu autor, Joan M. Vives i Teixidó, i d’Albert Masó.
A les 19:30 ha la sala d’actes. Gratuït

Les Dones Fem Camí
2024-03-08
Treballadores, dones de junta, vocals, responsables de secció i sòcies ens trobem per reivindicar que les dones fem camí.
Farem una caminada pel Rodal i ens unirem després a la manifestació de la ciutat.
Punt de trobada: 15:30h a la UES.
Recorregut: UES – Cobertera – Riu Ripoll – Molí de l’Amat – Torre del Canonge – Serra de Sant Iscle – La Salut – Raval de l’Amàlia – Pont de La Salut.
Distància: 7km aprox.
Desnivell: +/- 150m aprox.
Sense inscripcions i oberta a tothom.

Natura.- Can Bosquetes, on l'aigua salta i somriu
2024-03-10
Pujant des de l’estació de les Planes cap a la Serra de Can Balasc, anirem desprenent-nos de la visió d’una urbanització desendreçada per poder atalaiar una àmplia panoràmica que ens regalarà la vista. Seguint el GR-96, els nostres passos s’endinsaran en el petit paradís que envolta Can Bosquets, amb el seu inesperat gorg i l’aigua saltant-hi juganera. Deixant enrere la Rierada (riera de Vallvidrera), ens despertarem del nostre somni a la Floresta, on el tren ens retornarà a la realitat quotidiana.
Durada: Matinal
Transport: Transport públic
Dificultat: Mitjana

Caminades saludables Matinals.- Camí del Tenes
2024-03-12 08:00 - 15:00
Vallès Oriental. Distància: 11,50 km >> Desnivell: +100/- 185 m
Seguirem el curs del riu Tenes des de Bigues fins a Lliçà d’Amunt passant per Santa Eulàlia de Ronçana.

Mou-te, fes salut.- Xerrada alimentació i activitat física.
2024-03-13
A càrrec de Clara Izard, metgessa jubilada (amb molta activitat física).
19h a la sala d’actes de la UES.
Gratuita.
Dins del cicle de xerrades de Mou-te, fes Salut, en motiu del dia mundial de l’activitat física (6 d’abril).
Cicle de Xerrades:

Alimentació i activitat física.

A càrrec de Clara Izard, metgesa jubilada (amb molt activitat física)
13 de març, 19h a la Sala d’actes de la UES.

Beneficis de la marxa nòrdica i càncer.

A càrrec d’Anna Puig, instructora de marxa nòridca.
18 de març, 19h a l’associació FAR. C/Alguersuari i Pascual, 81b.

Alimentació, prevenció i càncer.

A càrrec de Rosa Solanas, Nutricionista.
2 d’abril, 19h a la Sala d’actes del Casal Pere Quart. Rambla, 69.

Mou-te, fes salut. Caminada popular i marxa nòrdica solidària -> 7 d’abril.

Muntanya.- Gra de Fajol per la Coma de l'Orri (Ripollès)
2024-03-16
Ruta circular per les Capçaleres del Ter i del Freser. Començarem pujant per la Coma de l’Orri, anirem al Gra de Fajol, començarem la baixada pel Coll de la Marrana i cap el Refugi d’Ull de Ter i cap al punt d’inici.
Nivell de dificultat: Difícil*** Sortida hivernal amb raquetes.
Distància: 12,90 km >> Desnivell: +/- 1.217 m >> Temps efectiu aproximat: entre 6 hores.
Sortida en cotxes particulars. Trobada a les 7 del matí a l’aparcament del Parc Catalunya, davant del Club de Tenis.
Material: Esmorzar, dinar i aigua. Raquetes, grampons i piolet (segons condicions)
Inscripcions fins el 14 de març a ues.cat, app o presencialment a secretaria.
Reunió informativa: Dijous 14 de febrer a les 19:30 h a la UES.

BTT.- Per les viles i turons de l'Alt Maresme
2024-03-16
Lloc i hora de trobada: A la zona d’aparcament davant del santuari de la Misericòrdia, de Canet de Mar. Adreça: Passeig de Nostre Sra. de la Misericòrdia, confluencia amb via Carles Pascual Puig. A les 8,15h.
Desnivell aproximat: D+749m >> Km.: 31,21km
Dificultat física moderada, amb 3 pujades exigents. Pistes en bon estat i trams urbans asfaltats. Dificultat tècnica baixa.
Dinar: opcional al Restaurant El Santuari – La Misericòrdia. Al costat del punt de trobada del matí. Preu del menú 25.50€. Avisar qui es queda a dinar en el moment de l’inscrpció.

Cultura.- Pedra seca i a la recerca de l’Homo Alimentarius
2024-03-16
Visita: A la recerca de l’Homo Alimentarius a la Fundació Alícia. La Fundació Alícia és un centre de recerca científica i gastronòmica que, ubicada al complex del Món Sant
Benet, es dedica a la innovació tecnològica en la cuina i la investigació al voltant dels hàbits alimentaris. Podem descobrir aquest espai a través d’una activitat participativa
que proposa resoldre un enigma transcendental per al futur de la humanitat: trobar l’Homo Alimentarius. A través d’algunes proves inspirades en els escape games resoldreu diverses incògnites i anireu coneixent què és i quina feina fa la Fundació Alícia (Alimentació i Ciència), un centre dedicat a la recerca en la cuina que promou la bona alimentació i que treballa perquè tots mengem millor.
Caminada: Pedra seca, cultiu de vinyes, tines i barraques a la comarca del Bages. De Viladordis a Sant Benet de Bages. La ruta serà de 10 km i un desnivell de +/- 80 m
Esmorzar: Restaurant Can Ferrer a Sant Fruitós de Bages
Dinar optatiu: Restaurant La Fonda del Món Sant Benet de Sant Fruitós de Bages.
Menú tancat a triar quan es faci la inscripció
Horari: Sortida a les 7 h de la plaça de les Dones del Tèxtil, tornada a les 19 h aproximadament
Inscripcions: Del 4 al 13 de març de 2024

Natura.- Esclat de natura a les terres de Ponent
2024-03-16
Situada a Torres de Segre, la Reserva Natural de Fauna Salvatge i Zona Humida d’Utxesa és un autèntic tresor naturalístic de la Catalunya interior, en especial per la diversitat d’ocells aquàtics, migratoris i sedentaris. Amb 242 hectàrees, l’embassament d’Utxesa és únic a Catalunya, ja que no es troba a cap riu sinó al mig del traçat del Canal de Seròs, a la conca del Segre. A més, l’itinerari ens permetrà gaudir de la inoblidable visita a uns camps de presseguers, en ple esclat de la seva espectacular florida.
Durada: Tot el dia
Transport: Autocar
Dificultat: Baixa

Jovent 3.5.- Miranda de Santa Magdalena
2024-03-16
Escapa’t de la rutina, desconnecta, respira natura i sent la muntanya. Sortides socials de mitja muntanya adreçades a persones d’entre 36 i 50 anys (any amunt, any avall). Pots venir sola/a, amb parella, amb amics/amigues.. sigui com sigui, si t’agrada la natura i la muntanya i vols conèixer a altres persones amb els mateixos interessos, vine amb nosaltres!
Uns 9 km de ruta i uns 800 metres de desnivell que es poden fer en unes 4:30 hores efectives.
Dificultat mitjana (alguna trepadeta fàcil, i algun tram de fort desnivell de pujada i baixada).
No hi ha aigua en tot el recorregut, cal anar ben provistos. Els bastons de marxa, poden ser útils a la baixada.
Per normativa del Parc, els gossos -si n’hi ha- han d’anar lligats tot el camí i cal valorar els trams de trepadeta si són de mida gran.
És un dels 100 cims de la llista FEEC.
Hora i punt de trobada: 9h al Bar la Rambla de Collbató.
Inscripcions fins el 14 de març

Marxa Nòrdica.- Gorg Blau. Monistrol de Calders
2024-03-17
Punt de trobada i de sortida de l’activitat: 8 h, plaça de les dones del tèxtil, amb cotxes particulars.
Recorregut: Circular, dificultat MITJANA, 10 km, desnivell +/-250 m
Cal portar: Aigua, esmorzar, bastons de marxa nòrdica amb els tacs i calçat adequat (tram amb terra rocós)
Fi de l’activitat: a les 13:30h aproximadament
Activitat oberta a tothom que practica marxa nòrdica. Cal tenir la modalitat A de la llicència federativa o bé tramitar una assegurança temporal de dia.

Senders.- La Vall del riu Sió, de les Olugues a Mont-roig 20 Km
2024-03-17
RUTA de la VALL DEL SIÓ: la Segarra – l’Urgell – la Noguera
Aquesta segona etapa l’iniciarem a les Oluges i passarem per petits pobles – Castellnou d’Oluges , Torroja de Segarra, Sedó, Hostafrancs, les Pallargues – amb nuclis antics coronats per castells i esglésies que conformen la subcomarca natural de la Ribera del Sió.
Finalitzarem l’etapa al petit poble de Mont-roig.
Serà una etapa de 16 km per camins entre pobles, amb poc desnivells i si el dia ens ho permet podrem gaudir dels colors que ens ofereix els camps de la Segarra, ja que estarem a finals d’hivern i a les portes de la primavera.

Jovent.- Puigsacalm
2024-03-17
Sortida per a joves de 18 a 35 anys
7,5 km – +/- 461m D.
Material: Roba i calçat adequat segons condicions climatològiques. Aigua, esmorzar i dinar.
Hora i punt de sortida: 8h a l’aparcament de la plaça de les Dones del Tèxtil
Transport. cotxes particulars

Mou-te, fes salut.- Xerrada beneficis de la marxa nòrdica i càncer.
2024-03-18
A càrrec d‘Anna Puig, Instructora de Marxa Nòrdica.
18 de març, 19h a l’associació FAR. C/Alguersuari i Pascual, 81b.
Gratuita.
Dins del cicle de xerrades de Mou-te, fes Salut, en motiu del dia mundial de l’activitat física (6 d’abril).
Cicle de Xerrades:

Alimentació i activitat física.

A càrrec de Clara Izard, metgesa jubilada (amb molt activitat física)
13 de març, 19h a la Sala d’actes de la UES.

Beneficis de la marxa nòrdica i càncer.

A càrrec d’Anna Puig, instructora de marxa nòridca.
18 de març, 19h a l’associació FAR. C/Alguersuari i Pascual, 81b.

Alimentació, prevenció i càncer.

A càrrec de Rosa Solanas, Nutricionista.
2 d’abril, 19h a la Sala d’actes del Casal Pere Quart. Rambla, 69.

Mou-te, fes salut. Caminada popular i marxa nòrdica solidària -> 7 d’abril.

Xerrades obertes sobre temes de muntanya.- Armènia- el país de l’Ararat- un país amb un gran passat i un futur incert
2024-03-19 19:00 - 20:30
Armènia- el país de l’Ararat- un país amb un gran passat i un futur incert a càrrec d’Ani Antonian, guia armènia.
Ens parlarà des d’Erevan la capital armènia, per donar a conèixer aquest antic país situat al Caucas Meridional i que marca la frontera entre Europa i Àsia. Parlarà com a representant de un país amb una història i una cultura mil·lenària, molt maltractat tant pels seus veïns com per les potències mundials.

Les excursions del dimecres.- De Figaró a Centelles per la Trona
2024-03-20
Des del Figaró ascendirem a la Trona, pujant per la vall del Sot del Bac i resseguirem els cingles de Bertí fins a Centelles. Ruta amb espectaculars vistes de la vall del Congost i els cingles de Bertí.
Distància: 14 km >> Desnivell: 615/-390 m
Sortida a les 7:30 h des de l’Hotel Sabadell.
Cal portar dinar

Càpsula Formativa.- Sòl pelvià i activitat física
2024-03-20
El sòl pelvià intervé en funcions molt importants per a la nostra qualitat de vida. Si el sòl pelvià falla, aquestes funcions es veuran afectades. Per això hem de ser proactius i prevenir al màxim, cuidant la postura, fent exercici i prenent consciència d’aquesta part del nostre cos.
Continguts de la xarrada:

Com actua el sòl pelvià sa durant l’exercici físic?
Tota activitat física és beneficiosa pel sòl pelvià?
Com podem prevenir lesions?
Hi ha esports que són més lesius?
Quin factor és determinant per eliminar algun exercici?
Com funciona el sòl pelvià sa?
“Red flags” del sòl pelvià

Míriam Fernández Ojeda, fisioterapeuta especialitzada en sòl pelvià, ens farà un repàs general de com funciona el sòl pelvià durant l’exercici, tant a dones com a homes, i donarà consells per entendre quan hi ha una disfunció o alarma que alguna cosa no estem fent bé.
A les 19 h, sala d’actes. Gratuït
Inscriu-te ara!

Orientació.-Campionat Catalunya de Relleus mixtes a Prats de Lluçanès. Organitza COB
2024-03-23
